CELEX: 32021R1909
Language: el
Date: 2021-11-04 00:00:00
Title: Εκτελεστικός κανονισμός (ΕΕ) 2021/1909 του Συμβουλίου της 4ης Νοεμβρίου 2021 για την εφαρμογή του άρθρου 21 παράγραφος 1 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη

4.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 389/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1909 ΤΟΥ ΣΥΜΒΟΥΛΙΟΥ
         της 4ης Νοεμβρίου 2021
         για την εφαρμογή του άρθρου 21 παράγραφος 1 του κανονισμού (ΕΕ) 2016/44 σχετικά με περιοριστικά μέτρα λόγω της κατάστασης στη Λιβύη
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/44 του Συμβουλίου, της 18ης Ιανουαρίου 2016, σχετικά με περιοριστικά μέτρα λόγω της κατάστασης στη Λιβύη και την κατάργηση του κανονισμού (EE) αριθ. 204/2011 (1), και ιδίως το άρθρο 21 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 18 Ιανουαρίου 2016 το Συμβούλιο εξέδωσε τον κανονισμό (ΕΕ) 2016/44.
                  
               
                     (2)
                  
                  
                     Στις 25 Οκτωβρίου 2021 η Επιτροπή του Συμβουλίου Ασφαλείας των Ηνωμένων Εθνών (ΣΑΗΕ), η οποία συγκροτήθηκε δυνάμει της απόφασης 1970 (2011) του ΣΑΗΕ, προσέθεσε ένα πρόσωπο στον κατάλογο των προσώπων και οντοτήτων που υπόκεινται σε περιοριστικά μέτρα.
                  
               
                     (3)
                  
                  
                     Το παράρτημα II του κανονισμού (ΕΕ) 2016/44 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα II του κανονισμού (ΕΕ) 2016/44 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
            Βρυξέλλες, 4 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  EE L 12 της 19.1.2016, σ. 1.
      
      
         
            ΠΑΡΑΡΤΗΜΑ
            Το ακόλουθο πρόσωπο προστίθεται στον κατάλογο του παραρτήματος ΙΙ του κανονισμού (ΕΕ) 2016/44:
            
               «29. Ονοματεπώνυμο: 1: Osama 2: Al Kuni 3: Ibrahim 4: δεν υπάρχει
               
               
                  Βαθμός: Διευθυντής του Κέντρου Κράτησης Al Nasr στο Zawiyah Χαρακτηρισμός: δεν υπάρχει Ημερομηνία γέννησης: 4 Απριλίου 1976Τόπος γέννησης: Τρίπολη, Λιβύη Ισχυρό ψευδώνυμο.: α) Osama Milad β) Osama al-Milad γ) Osama Zawiya δ) Osama Zawiyah ε) Osama al Kuni Ασθενές ψευδώνυμο: δεν υπάρχει Ιθαγένεια: Λιβύη Αριθ. διαβατηρίου: δεν υπάρχει Αριθ. εθνικής ταυτότητας: δεν υπάρχει Διεύθυνση: Zawiyah, Λιβύη Ημερομηνία καταχώρισης: 25 Οκτωβρίου 2021Άλλες πληροφορίες: Ως εκ των πραγμάτων διευθυντής του κέντρου κράτησης Al Nasr, το ενδιαφερόμενο πρόσωπο συμμετείχε άμεσα, ή/και μέσω υφισταμένων, ή παρείχε στήριξη σε ενέργειεις που αντιβαίνουν στο ισχύον διεθνές δίκαιο για τα ανθρώπινα δικαιώματα ή ενέργειες που συνιστούν παραβίαση ανθρωπίνων δικαιωμάτων στη Λιβύη. Το ενδιαφερόμενο πρόσωπο ενήργησε για λογαριασμό ή εξ ονόματος ή υπό την καθοδήγηση δύο προσώπων που περιλαμβάνονται στον κατάλογο και συνδέονται άρρηκτα με τις δραστηριότητες εμπορίας ανθρώπων του δικτύου Zawiyah, συγκεκριμένα του Mohamed Kashlaf (LYi.025) και του Abdulrahman al Milad (LYi.026). Καταχωρίστηκε στον κατάλογο δυνάμει των παραγράφων 15 και 17 της απόφασης 1970 (ταξιδιωτική απαγόρευση, δέσμευση περιουσιακών στοιχείων).
               Καταχωρίστηκε στον κατάλογο δυνάμει της παραγράφου 11 στοιχείο α) και της παραγράφου 11 στοιχείο στ) της απόφασης 2213 (2015)· της παραγράφου 11 της απόφασης 2441 (2018).
               
                  Συμπληρωματικές πληροφορίες
               
               Ως εκ των πραγμάτων διευθυντής του κέντρου κράτησης Al Nasr, το ενδιαφερόμενο πρόσωπο συμμετείχε άμεσα, ή/και μέσω υφισταμένων, ή παρείχε στήριξη σε ενέργειες που αντιβαίνουν το ισχύον διεθνές δίκαιο για τα ανθρώπινα δικαιώματα ή ενέργειες που συνιστούν παραβίαση ανθρωπίνων δικαιωμάτων στη Λιβύη. Το ενδιαφερόμενο πρόσωπο ενήργησε για λογαριασμό ή εξ ονόματος ή υπό την καθοδήγηση δύο προσώπων που περιλαμβάνονται στον κατάλογο και συνδέονται άρρηκτα με τις δραστηριότητες εμπορίας ανθρώπων του δικτύου Zawiyah, συγκεκριμένα του Mohamed Kashlaf (LYi.025) και του Abdulrahman al Milad (LYi.026). Εδώ και χρόνια, το κέντρο κράτησης Al Nasr στο Zawiyah αναφέρεται ρητά δημοσίως και σε εμπιστευτικές εκθέσεις που περιγράφουν τη δεινή κατάσταση των μεταναστών και των αιτούντων άσυλο στη Λιβύη, συμπεριλαμβανομένων των βασανιστηρίων, της σεξουαλικής και έμφυλης βίας και της εμπορίας ανθρώπων. Οι ανθρωπιστικές οργανώσεις και τα θύματα εμπορίας ανθρώπων έχουν επανειλημμένα ταυτοποιήσει το ενδιαφερόμενο πρόσωπο ως εκ των πραγμάτων διευθυντή του κέντρου κράτησης. Τρία άτομα που εργάζονταν στο κέντρο κράτησης Al Nasr καταδικάστηκαν σε ποινές φυλάκισης για βασανιστήρια μεταναστών στο κέντρο κράτησης.»